google/wiki40b huggingface dataset:
Breilos apskritis

Geografija

Apskrities paviršius lygus, čia driekiasi derlinga Beregano lyguma. Rytiniu pakraščiu teka Dunojus, suformuodamas Didžiąją Breilos salą. Iš šiaurės atiteka Siretas, o iš vakarų – Buzeu.
Biržų Šv. Jono Krikštytojo bažnyčia

Istorija

Biržų bažnyčia minima 1510 m. Apie 1515 m. vyskupas Albertas Radvila tarp Apaščios ir Agluonos upių pastatė kitą medinę bažnyčią. 1553 m. minima Biržų parapija. XVI a. pabaigoje parapija panaikinta: pirmoji bažnyčia sunyko, antroji, pradėjus statyti pilį, apie 1586 m. nugriauta.
Biržų savininkė Liudvika Karolina Radvilaitė 1692 m. įrengė katalikų bažnyčią. Ji buvo medinė, nedidelė, be zakristijos. Varpinėje kabojo 3 varpai. Nuolatiniam kunigui mokėta 400 auksinų per metus. Nuo 1684 m. veikė katalikų parapinė mokykla.
Kunigaikštienė Ona Sanguškaitė-Radvilienė 1739–1742 m. pastatė naują bažnyčią. Ji buvo su 5 bokštais; viduje – 5 altoriai. Tarp katalikų ir reformatų XVIII a. vyko religinės kovos, būta ir susirėmimų. Kunigaikštis Domininkas Radvila 1808 m. bažnyčiai dovanojo Roliškio palivarką, 4 valakus ir 8 margus žemės. Klebonas Kazimieras Pikturna su parapijiečiais 1811 m. pastatė laikiną medinę bažnyčią.
Pagal architekto Lauryno Cezario Anikinio (Anichini) projektą grafas Jonas Tiškevičius 1857–1861 m. pastatė dabartinę mūrinę bažnyčią. Ji 1879 m. konsekruota. Bažnyčią sutvarkyti ir išpuošti daug padėjo klebonas Juozas Rimkevičius. 1901 m. įrengti vargonai (meistras Rodavičius). 1909 m. įsteigta „Saulės“ draugijos mokykla. Į Rusiją 1915 m. išvežti 4 varpai (po karo grąžinti mažesni). 1919 m. įsikūrė pavasarininkų kuopa. 1934–1946 m. klebonavęs dekanas Antanas Grigaliūnas (1893–1960) pastatė 2 aukštų kleboniją, suremontavo bažnyčią. Laikinasis administratorius kunigas Juozapas Bagdonas 1947 m. spalio 8 d. suimtas, nuteistas 8 m. kalėti (Vorkutoje; į Lietuvą grįžo 1954 m.). Klebonas Mykolas Juodelis (1907–1968) 1950 m. balandžio 30 d. suimtas, nuteistas 10 m. kalėti (Kazachijoje; į Lietuvą grįžo 1956 m.).

Architektūra

Bažnyčia istoristinė (turi baroko ir klasicizmo bruožų), halinė, stačiakampio plano (45×25 m), dvibokštė. Vidus 3 navų, atskirtų pilioriais. Skliautai kryžminiai. Įrengti 3 altoriai.
Amsterdamo-Reino kanalas

Amsterdamo-Reino kanalas (ol. Amsterdam-Rijnkanaal) − kanalas Nyderlanduose, jungiantis Amsterdamą su pagrindiniu laivybos keliu per Reiną.
Kanalo ilgis − 72 km, plotis siekia nuo 100 iki 120 m, gylis − iki 6 m. Kanalas yra pagrindinė laivybos arterija tarp Amsterdamo ir Rūro srities Vokietijoje. Taip pat kanalas naudojamas vandens aprūpinimui vakarinėje šalies dalyje.
Kai 1892 m. iškastas Mervedės kanalas ėmė neatitikti išaugusių laivybos poreikių, buvo nuspręsta iškasti naują kanalą. Atitinkamas įstatymas buvo priimtas 1931 m., bet dėl II Pasaulinio karo jo statyba buvo atidėta. Kanalo atidarymas įvyko 1952 m. gegužės 21 d. Nuo 1965 m. iki 1981 m. kanalas buvo nuolat tobulinamas.
Taris (moneta)

Taris (angl. tarì, iš arab. طري 'šviežias, naujutėlaitis (naujai nukaldintas)') – musulmonų kilmės aukso moneta, kaldinta Sicilijoje, Maltoje ir Pietų Italijoje 913-1859 m. Tai musulmonų kaldintas rubajas arba krikščionių kaldinta jo imitacija.

Istorija

Šias monetas pirmieji ėmė kaldinti Sicilijos arabai. Tai buvo ketvirčio dinaro vertės auksinė moneta, svėrusi 1,05 g. Arabai šias monetas vadino rubajais, nes arabiškai tai reiškė 'ketvirtis' (ketvirtis dinaro). Šiaurės Afrikos arabų valdovai kaldino didesnės vertės auksinius dinarus. Rubajai buvo populiaresni, nes būdami mažesnės vertės buvo patogesni mokėti už įvairias prekes nei keturiskart brangesni dinarai.
Rubajus Italijos krikščionys ėmė vadinti tariais. Tariai buvo tiek paplitę, kad juos nuo X a. vidurio ėmė kaldinti ir Pietų Italijos (Amalfio hercogijos ir Salerno kunigaikštystės) valdovai. Ant šių tarių monetų buvo neįskaitomi pseudokufiniai užrašai, imitavę arabiškus rubajų užrašus.
XII a. Siciliją užėmė normanai, kurie irgi kaldino tarius su dvikalbiais (arabiškais ir lotyniškais) užrašais. Rodžeris II Sicilietis, kuris kaldino auksinius tarius, buvo vienintelis to meto Europos valdovas, kaldinęs aukso monetas. Rodžerio tariai buvo 680 prabos (16¹⁄₃ prabos), likę sidabras ir varis. Vėliau tarius kaldino ir Štaufenai bei Angevinai, kurį laiką valdę Sicilijos karalystę.
Tarius kaldino daugiausia iš Afrikos aukso, gauto iš Misratos bei Tuniso (Šiaurės Afrika) už parduotus grūdus.
Balstogės-Gardino sritis

Istorija

Prasidėjus Pirmajam pasauliniam karui, Vokietijos imperija 1914–1915 m. užėmė dalį Rusijos imperijos vakarinių gubernijų, iš kurių suformavo karinį administracinį vienetą – Oberostą. Iš pradžių Oberostą sudarė šešios sritys (vok. Bezirke) dalinai suskirstytos pagal buvusias Rusijos imperijos gubernijų ribas: Balstogės sritis, Gardino sritis, Kuršo sritis, Lietuvos sritis, Suvalkų sritis ir Vilniaus sritis.
1918 m. vasarį sritis buvo prijungta prie Lietuvos srities; Lietuvos sritis padalinta į dvi – Šiaurės Lietuvos (centras – Vilnius) ir Pietų Lietuvos (centras – Balstogė).
Monrealio universitetas

Istorija

Monrealio universitetą 1878 m. įsteigė Lavalio universitetas.
Benbalbinas

Benbalbinas (air. Ben Bulben, Benbulben) – didelė uola Airijoje (526 m aukščio), Sligo grafystėje, „Jeitso šalies“ (Yeats Country) regione, 10 km nuo Sligo. Ji susiformavo per ledynmetį, vėliau ilgainiui jos forma buvo pakeista judančių ledynų. Šiaurinei uolos pusei charakteringi vėjai bei audros (nuo Atlanto vandenyno), o įkopus į uolos viršūnę atsiveria graži panorama (Sligo įlanka, Atlanto vandenynas, „Jeitso šalis“). Manoma, kad pavadinimas kilęs nuo IV a. gėlų karaliaus sūnaus Gulban vardo ir reiškia „Gulbano viršūnė“. Airijoje Benbalbinas siejamas su Nobelio literatūros premijos laureatu poetu Viljamu Batleriu Jeitsu (W. B. Yeats), kurio žodžiais Sligo buvo vietovė, ypatingai įtakojusi jo gyvenimą.
PFK Turan Tovuz

Istorija

Įkurtas 1992 m. Turano pavadinimu. 1994 metais tapo šalies čempionais. Tai vienintelis klubo čempionų vardas. Vėliau šios sėkmės pakartoti nebepavyko.
Tachiridų dinastija

Istorija

Dinastijos pradininkas – buvęs Abasidų generolas, Tachiras ibn Huseinas. Už savo nuopelnus iš Abasidų jis gavo didžiules teritorijas Rytų Persijoje. Iš pradžių buvę Abasidų vietininkais, Tachiridai pamažu plėtė savo teritorijas ir įgijo de facto nepriklausomybę, nors nominaliai priklausė Kalifatui. Tai buvo pirmoji Persijos dinastija po šalies islamizavimo.
Vėliau Tachiridai buvo nuversti kitos dinastijos – Safaridų.
Incoterm

E grupė

Šiai grupei priklauso tik vienas terminas EXW (Ex works). EXW (Ex Works) – vienas iš Incoterm terminų, reiškiantis iš įmonės. Pardavėjas sutartą datą pristato prekę pirkėjui savo teritorijoje (įmonėje, sandėlyje, fabrike). Transportavimo ir draudimo išlaidas apmoka pirkėjas. Šis terminas reiškia, kad įmonė pirkėja turi tvarkyti eksporto dokumentus tiekėjo šalyje, kas šiais laikais dažnai sunkiai įmanoma. Pagal šį terminą pardavėjas pateikia prekes pirkėjui savo teritorijoje (įmonėje, sandėlyje). Eksportuotojas neprivalo pakrauti prekių į pirkėjo transportą, gauti muitinės leidimo išvežti prekes. Atskirais atvejais sutartyje gali būti numatyta pardavėjo atsakomybė už prekių pakrovimą. Pirkėjui tenka visos išlaidos ir rizika, susijusi su prekių transportavimu. Šis terminas gali būti taikomas visoms transportavimo rūšims.
Maltos sąsiauris

Maltos sąsiauris skiria Europai priklausančią Maltos salą nuo piečiausio Sicilijos kranto galo. Šis sąsiauris maltiečiams atstoja jūrų kelių jungtį į Europą. Sąsiaurio plotis siekia 93 km, didžiausias gylis siekia 100–150 m. Vienoje sąsiaurio pusėje, Maltos saloje, įsikūręs Valetos uostamiestis, kitoje pusėje, Sicilijoje, Dželos ir Sirakūzų uostai.
Antrojo pasaulinio karo metu sąsiauryje vyko jūrų mūšiai ir jis buvo smarkiai užminuotas (tuomet Malta dar buvo britų kolonija). Taip pat šiame sąsiauryje būta ir kitų mūšių, kaip, pvz., grumtynės tarp Maltos Ordino ir Osmanų imperijos piratų ar Pūnų karų mūšiai.
Įspūdžio dovana

Įspūdžio dovanos – nematerialios dovanos, leidžiančios dovanos gavėjui patirti įspūdį. Tokių paslaugų idėja 1990 m. kilo Anglijoje. Skirtingai nuo materialių dovanų įspūdžio dovanos leidžia patirti įspūdį, pvz.: skrydis sklandytuvu, šuolis parašiutu, plaukiojimas jachta, pasivažinėjimas kartingu ir pan. Įspūdžio dovanų kuponais ar sertifikatais paprastai prekiauja tarpininkai tarp paslaugų teikėjų ir jų vartotojų.
Įspūdžio dovanos paprastai skirstomos į tokias grupes: skrydžiai, plaukiojimai, vairavimo pramogos, nuotykiai, relaksacija (SPA), nakvynės, vakarienės, degustacijos.
Scharnhorst (1936)

„Scharnhorst“ – Antrojo pasaulinio karo laikų Vokietijos linijinis laivas (literatūroje kartais dar vadinamas linijiniu kreiseriu). Pavadintas Prūsijos generolo ir reformatoriaus Gerchardo fon Šarnhorsto (Gerhard Johann David von Scharnhorst) garbei.
Pradėtas statyti 1935 m. birželio 15 d. Vilhelmshafene. Tarnybą pradėjo 1939 m. sausio 7 d. Dalyvavo keliose svarbiose Kriegsmarine operacijose. Paskutinį kartą dalyvavo Šiaurės Kapo mūšyje ir po susirėmimo su britų kreiseriais Belfast, Norfolk, Sheffield ir linijiniu laivu Duke of York nuskendo 1943 m. gruodžio 26 d.
Šaukėnai (Tauragė)

Šaukėnų kapinynas

Kad Šaukėnuose gyvenama nuo senų laikų įrodo čia esantis kapinynas. Jis datuojamas III–IV a., aptiktas 1977 metais eksploatuojant Selmoniškių – Šaukėnų karjerą (dabar – Sungailiškių karjerą). 1981 m. kapinyną pradėjo tirti Vilniaus universiteto Istorijos fakulteto archeologas – J. Stankus, 1982-83 m. tyrinėjimus tęsė Vilniaus pedagoginio universiteto dėstytojas E. Jovaiša. Ištirtas 855 m² plotas, tirti 56 nedeginti vyrų ir moterų kapai. Mirusieji palaidoti su III–IV a. įkapėmis – įmoviniais kirviais, ietigaliais, peiliais, gausiais papuošalais. Radiniai saugomi Vilniuje, Istorijos ir etnografijos muziejuje, kiti atsitiktiniai radiniai – Kaune, Karo muziejuje.
Valantinjė

Istorija

Mieste savo veiklą pradėjo „Peugeot“ automobilių koncernas, vėliau išsikėlęs į kitus šalies regionus ir miestus.
Šilutės Pamario pagrindinė mokykla

Istorija

1962 m. įkurta Šilutės aštuonmetė mokykla, kuri 1976 m. tapo Šilutės 4-tąja vidurine mokykla. 1981 m. pastatytas naujas mokyklos pastatas. 2001 m. mokykla išleido 25-ją, paskutiniąją abiturientų laidą, mokykla pavadinta  Šilutės Pamario pagrindine mokykla. Mokyklą puošia mokinių sukurtos freskos, piešiniai, įvairios parodos, kurios dažnai eksponuojamos ne tik mokykloje.

Mokiniai

Per 25-erius vidurinės mokyklos gyvavimo metus į gyvenimą išlydėta per 1000 abiturientų.
Kelermeso pilkapiai

Kelermeso pilkapiai (rus. Келермесские курганы) – pilkapiai prie Kelermeso stoties, Giagino rajonas, Adygėja, Šiaurės Kaukazas.

Pilkapynas

Pilkapyną sudaro VII – VI a. pr. m. e. pilkapių grupė. Pilkapius 1903-1904 m. tyrė Nikolajus Veselovskis. Mirusieji laidoti dideliuose stačiakampiuose kapuose, kapo duobę dengė medžių šakos, sukrautos ant stulpų, virš kapo buvo supiltas didelis sampilas. Kapuose rasta žirgų griaučių (viename kape buvo palaidota iki 24 žirgų), manoma, paaukotų, su puošniomis geležinėmis ir bronzinėmis kamanomis, ginklų, auksinių diademų ir taurių, sidabrinis veidrodis. Kamanos ir ginklai būdingi skitų kultūrai. Pilkapiuose palaidoti meotų arba skitų, apsistojusių po žygių į priešakinę Aziją, vadai ar genčių vyresnieji. Radinius saugo Ermitažas, Sankt Peterburgas.
Aleksandras Vytautas Kupstas

Aleksandras Vytautas Kupstas (1898 m. liepos 27 d. Vederai, Želvos valsčius – 1964 m. gruodžio 3 d. Kaunas) – Lietuvos teatro aktorius, režisierius.
Dukros - aktorės Lidija Kupstaitė ir Aldona Kupstaitė-Vancevičienė.

Biografija

Baigė Ukmergės gimnaziją, 1914–1922 m. gyveno Maskvoje. 1919 m. baigė farmaciją Maskvos universitete. 1917 m. mokėsi N. Muzilio, 1917–1918 m. Centrinėje proletkulto, 1921–1922 m. Fiodoro Šaliapino teatre – studijoje, su ja gastroliavo Rusijos miestuose.
1923–1947 m. su pertraukomis vaidino Valstybės teatre (iki 1944 m. veikė įvairiais pavadinimais). 1926–1928 m. privataus „Mūsų teatro“, 1934–1935 m. Valstybės teatro Šiaulių skyriaus, 1935–1936 m. Klaipėdos skyriaus aktorius. Iki 1958 m. dėstė įvairiose teatro studijose. Sukūrė daugiau kaip 200, daugiausia raiškių charakterinių vaidmenų.
Nuo 1944 m. režisavo spektaklius. 1947–1949 m. Kauno jaunimo, 1949 m. ir 1951–1953 m. – Kauno valstybinio muzikinio dramos teatro, 1949–1951 m. ir 1954 m. – Kauno jaunojo žiūrovo 1954–1955 m. – Klaipėdos, 1956–1958 m. – Kapsuko, Šiaulių teatrų režisierius. Palaidotas Petrašiūnų kapinėse.
Balandžio 8

Vardadieniai

Alma – Dionizas – Girtautas – Girtautė – Julija – Skirgailė – Valteris
Generali Arena

Istorija

Pirmasis stadionas dabartinio vietoje buvo atidarytas 1921 m. Dabartinis stadionas pastatytas 1969 m. ir rekonstruotas 1994 m. Rekonstrukcijos metu dėl bėgimo takelių pašalinimo buvo uždarytas devyniems mėnesiams. 2001 m. atnaujinta bei įrengta šildymo sistema po aikšte.
Praeityje stadione dažnai vykdavo tarptautinės varžybos. 1989 m. spalį stadione susirinko 34 000 žiūrovų į rungtynes tarp Čekoslovakijos ir Šveicarijos rinktinių. Šeimininkai nugalėjo varžovų komandą 3–0 atrankos varžybose į 1990 m. FIFA pasaulio futbolo čempionatą.
Iširus Čekoslovakijai, stadione nuo 1995 m. tarptautines varžybas žaidžia Čekijos vyrų futbolo rinktinė, įskaitant UEFA Euro 1996 m. čempionatą. Jame čekai nugalėjo Nyderlandų ir Norvegijos rinktines.
Valentine Greatrakes

Valentinas Greitreiksas, Greitoreksas (angl. Valentine Greatrakes, Greatorex; 1628 m. vasario 14 d. – 1683 m. lapkričio 28 d.) – airių žiniuonis, 1666 metais atvykęs į Angliją glostymu gydyti žmonių nuo skrofuliozės ir kitų ligų.
Gimė Voterfordo grafystėje, Airijoje. Buvo ūkininkas, tarnavo Kromvelio kariuomenėje. 1662 m. pasisiūlė glostymu ar vien prisilietimu nuo skrofuliozės išgydyti Anglijos karalių Karolį II, teigdamas, jog šį sugebėjimą gavo tiesiai iš Dievo. 1670 m. Greitreikso galias pripažino Karališkosios draugijos prezidentas, garsus mokslininkas ir chemikas Robertas Boilis. Jo sėkmė darė įspūdį daugeliui kitų mokslininkų, taip pat kai kuriems aristokratams.
Kelionės į Angliją metu neišgydė vienintelio žmogaus – garsios filosofės Anos Finč. Vėliau grįžo į Airiją, įsigijo žemės ir tapo taikos teisėju.
Summoning

Summoning yra austrų epinio atmospheric black metalo grupė. Dauguma Summoning dainų skirta Tolkino kūrybai, albumas Let the Mortal Heroes Sing Your Fame įkvėptas kito garsaus maginės fantastikos rašytojo Michael Moorcock.
Summoning buvo įkurta 1993 metais. Jos nuolatiniai nariai yra tik du – Michael Gregor (Silenius) ir Richard Lederer (Protector). Grupė niekada nekoncertuoja gyvai ir muziką kuria daugiausiai kompiuteriais bei sintezatoriais.
Kaukenesas

Istorija

1742 m. mapučių kaimo vietoje ispanai įsteigė gyvenvietę, kuriai davė vardą Villa de Nuestra Señora de las Mercedes de José de Manso del Tutuvén. 1826 m. miestas pervadintas į Kaukenesą (mapučių kalba reiškia vietinę žuvų rūšį). Miestą nusiaubė 2010 m. Čilės žemės drebėjimas.
Petras Rumšas

Biografija

Baigęs Tvaskučių (Šilutės raj.) pradinę mokyklą, savarankiškai pasiruošęs ir išlaikęs egzaminus 1934 m. įstojo į Švėkšnos gimnazijos trečiąją klasę. Mokėsi ir kartu uždarbiavo kitus mokydamas. 1940 m. įstojo į Vytauto Didžiojo universiteto Statybos fakultetą. Karo metais 1941–1942 m. mokytojavo Vilkijos progimnazijoje, kur dėstė matematiką, taip pat bandė tęsti studijas, bet vokiečių okupacinei valdžiai uždarius universitetą, toliau dirbo mokytoju. Buvo Sakalinės (Tauragės raj.) pradinės mokyklos vedėju. Už rezistencinę veiklą metams buvo papuolęs į lagerį Estijos skalūnų kasyklose. 1946–1949 m. dėstė matematiką Švėkšnoje. Po to įstojo į Vilniaus universitetą, kurį baigė 1954 m. (Fizikos–matematikos fakultetas, VIII laida).
Palaidotas Rokantiškių kapinėse.

Pedagoginė veikla

Po studijų buvo paskirtas Fizikos–matematikos fakulteto Geometrijos katedros asistentu. Vėliau buvo perkeltas į Matematinės analizės (prof. Zigmo Žemaičio) katedrą, kurioje iki mirties ėjo vyresniojo dėstytojo ir docento pareigas.
Vilniaus universitete dėstė matematikos didaktiką, vadovavo studentų pedagoginei praktikai. Kartu dėstė aukštąją matematiką būsimiems ekonomistams, matematinę analizę, elementariąją matematiką, kompleksinio kintamojo funkcijų teoriją būsimiems matematikams. Keletą metų dėstė Vilniaus pedagoginiame institute, kur pradėjo rašyti matematikos vadovėlius aukštųjų mokyklų studentams.
1985 m. P. Rumšas gavo docento pedagoginį vardą.
Petavijus (Mėnulio krateris)

Petavijus (lot. Petavius, 25.1°S 60.4°E) – smūginis Mėnulio krateris, esantis į pietus nuo Derlingumo jūros. Pavadintas XVII a. prancūzų metraštininko Deniso Peto (lotyniškai Petavijus, 1583−1652) garbei.
Petavijaus krateris (10, žr. schemą) yra piečiau Derlingumo jūros (2) esančioje kraterių grupėje. Jo skersmuo 175−188 km. Jo sienos labai sudėtingos su daug terasų ir įdubų. Centre yra stambus 36 km pagrindo dydžio kalno masyvas su keletu viršukalnių. Į pietryčius nuo masyvo yra 2 km skersmens krateris. Dugne yra keletas sinusinės formos įdubusių raukšlių (Rimae Petavius), iš kurių didžiausia siekia 50 km ilgį ir eina iš centrinio masyvo. Petavijaus dugno rytinėje pusėje eina 95 km ilgio įduba. Šiauriau Petavijaus, prie pat Derlingumo jūros pakraščio yra mažesnis krateris Petavijus B (skersmuo 35 km), turintis ryškių spindulių sistemą.
Elymaidė

Monetos

Ankstyvosios Elymaidės monetos buvo Seleukidų stiliaus tetradrachmos iš gero sidabro. Vėliau kaldintos nuskurdintos tetradrachmos, kurių stilius buvo vis labiau rytietiškas. Monetos buvo kaldinamos nuo 150 m. pr. m. e. iki valstybės žlugimo 227 m.
Tarpbankinė lėšų pervedimo sistema

Tarpbankinė lėšų pervedimo sistema (TLPS; angl. IFTS – Interbank funds transfer system) – lėšų pervedimo sistema, kurioje daugumas (arba visi) tiesioginiai dalyviai yra finansinės institucijos, ypač, bankai ir kitos kredito institucijos.
Atskira tarpbankinė lėšų pervedimo sistema yra konkrečios šalies arba jų grupės mokėjimo sistemos dalis.
Zarasų Kristaus Atsimainymo cerkvė

Istorija

Mūrinė cerkvė buvo pastatyta padidėjus Zarasų stačiatikių gyventojų skaičiui. Cerkvėje galėjo tilpti apie 300 žmonių. Cerkvė buvo pastatyta labai arti katalikų bažnyčios, todėl Lietuvai atgavus nepriklausomybę buvo cerkvė 1922 m. buvo paversta į moksleivių bažnyčią. XX a. ketvirtojo dešimtmečio viduryje parapijiečiams buvo duotas įsakymas nugriauti cerkvę. Didžioji dalis cerkvės įrangos buvo perkelta į Zarasų Visų Šventųjų cerkvę.
Tiuringo mašina

Tiuringo mašina – abstraktus kompiuterio vykdymo modelis, kurį 1936 metais sukūrė Alanas Tiuringas, norėdamas matematiškai apibrėžti algoritmus.
Tiuringo mašina – tai automatas, vykdantis begalinę rūšiuotų instrukcijų seką, bei įsimenantis būseną. Skirtingų instrukcijų bei būsenų kiekiai – baigtiniai.

Rūšys

Jei kiekvienai simbolio ir būsenos porai yra daugiausiai viena reikšmė veiksmų lentelėje, Tiuringo mašina vadinama deterministine, priešingu atveju – nedeterministine.
Kiekviena Tiuringo mašina skaičiuoja dalinę suskaičiuojamą funkciją pagal paduotą pradinę simbolių seką, t. y. elgiasi kaip kompiuterio programa. Įrodyta, kad kiekvienos Tiuringo mašinos veiksmų lentelę galima užrašyti kaip simbolių seką. Taigi galima sukonstruoti tokią Tiuringo mašiną, kuri, gavusi kitos Tiuringo mašinos veiksmų lentelę ir pradinius duomenis kaip simbolių eilutę, suskaičiuos duotosios Tiuringo mašinos funkcijos rezultatą. Tokia mašina vadinama universaliąja Tiuringo mašina.
Nedeterministinę vienajuostę Tiuringo mašiną, kuri baigusi darbą sustoja ties pirma iš kairės tuščia ląstele, vadiname standartine Tiuringo mašina. Tokios mašinos abėcėle, būna aibė
Fiat 501

Fiat 501 – automobilis, leistas „Fiat“ kompanijos nuo 1919 iki 1926 metų.
1919 metais pakeičiant Fiat Zero buvo išleistas 501 modelis – pirmas Fiat modelis po Pirmojo pasaulinio karo.
1921 metais atsirado sportinė modifikacija su S ir SS indeksais. Viso buvo pagaminta 47 600 egzempliorių.
1926 metais 501 pakeitė Fiat 503 modelis.
Tarptautinė šiuolaikinės penkiakovės sąjunga

Tarptautinė šiuolaikinės penkiakovės sąjunga (UIPM, pranc. Union Internationale de Pentathlon Moderne) yra tarptautinė organizacija, atsakinga už šiuolaikinės penkiakovės varžybas, jų organizavimą ir priežiūrą pasaulyje. Sąjungos būstinė įsikūrusi Monte Karle (Monakas).
UIPM organizuoja šiuolaikinės penkiakovės pasaulio, Europos čempionatus bei taurės etapus.
Mikalojus Boguslavas Zenovičius

Biografija

Lietuvos bajorų Zenovčių giminės atstovas, herbo „Despot“ savininkas, Bresto vaivados Kristupo Zenovičiaus ir Teodoros Valavičiūtės, Grigaliaus Valavičiaus dukters, sūnus.
Mokėsi Bazelio universitete. 1620 metais perėjo iš kalvinizmo į katalikybę.
Chotyno mūšio didvyris, kuriame 1612 m. kovėsi ir žuvo nuo patirtų žaizdų

Šeima

Buvo vedęs du kartus:
1. Ona Chodkevičiūtė (Vilniaus kašteliono Jeronimo Chiodkevičiaus duktė). Mirė 1620 m. Vaikai: 1) Sofija (1610–1639) - Lietuvos didžiojo etmono Povilo Jono Sapiegos pirmoji žmona. 2) Ona Sofija (1615 – 1664) - Vilniaus kašteliono Alberto Vladislovo Radvilos, o po jo mirties - Pranciškaus Florijono Zebžidovskio žmona.
2. Ona Pacaitė (Minsko vaivados Jono Paco duktė).
Mikalojus Boguslavas buvo paskutinis vyriškos Zenovičių giminės linijos atstovas. Po Onos Sofijos mirties Zenovičių valdos - Glubokas ir Smurgainys 1668 m. atiteko Radvilų giminei.
Darbutų II piliakalnis

Aplinkiniai piliakalniai

Betygalos piliakalniai 6,5 kmZvėgių piliakalnis 16 kmVosbučių piliakalnis 14 km
Ambraziūnų piliakalnis 14 kmRočiškės piliakalnis 3,5 km
Kejėnų piliakalnis 7 kmPilsupių piliakalnis 15 kmKartupėnų piliakalnis 34 km
Ginaičių piliakalnis 2 kmBažavalės piliakalnis 4 kmGėluvos piliakalnis 7,5 km
Darbutų I piliakalnis 0,4 km
Iš meilės Popėjai

Turinys

Du nevėkšlos draugai, norėdami išvengti karo tarnybos, nusprendžia persirengti moterimis, tačiau suimami ir parduodami į vergiją. Jie (jos) tampa imperatoriaus Nerono žmonos Popėjos vergėmis. Pastaroji ieško būdų kaip atkeršyti vyrui už neištikimybę ir dvi naujos pagalbininkės netrunka pasiūlyti naujų idėjų...
Laimingasis Lukas

Laimingasis Lukas – Belgijos komiksų serija, kurią sukūrė belgų karikatūristas Maurice De Bevere, labiau žinomas kaip Morris, taip pat šiek tiek kūrė ir René Goscinny. Serijos vyksta Amerikos laukiniuose vakaruose, pagrindinis herojus yra Laimingasis Lukas – kaubojus, kuris „šaudo greičiau už savo šešėlį“.
Kartu su Tintino nuotykiais ir Asteriksu, Laimingasis Lukas yra viena iš populiariausių ir labiausiai parduodamų komiksų serijų Europoje.
Klaipėdos turizmo mokykla

Istorija

Mokykla įkurta 1961 m. Nuo 1994 m. pavadinta turizmo mokykla. 2006 m. įkurtas gimnazijos skyrius. 2015 m. atlikus mokyklos pastato rekonstrukciją, įrengtas praktinio mokymo centras.
2010-2011 m. m. mokėsi 804 mokiniai, 2011-2012 m. m. – 764 mokiniai, 2013-2014 m. m. – 762 mokiniai. 2016 m. mokykloje dirbo 65 mokytojai,
Lietuvos Respublikos teisingumo ministerija

Vadovybė

LR teisingumo ministerijai vadovauja teisingumo ministras.